OpenLLM-France/wikimedia huggingface dataset:
# Michael D. Higgins

Michael Daniel Higgins (en irlandès: Micheál D. Ó hUigínn, Limerick, Irlanda, 18 d'abril de 1941) és un polític irlandès. Va guanyar les eleccions a President electe d'Irlanda del 2011, i va esdevenir el novè polític en assolir el càrrec.
Ha estat president del Partit Laborista (fins que en dimití un cop guanyà les eleccions presidencials), parlamentari a les dues cambres irlandeses (tant al Dáil Éireann com al Seanad Éireann) i ministre d'Art, Cultura i Joventut d'Irlanda.
El Partit Laborista el va escollir el 19 de juny de 2011 com a candidat a les eleccions com a President d'Irlanda, per davant d'altres candidats com l'antic senador Kathleen O'Meara o Fergus Finlay. Les votacions es van celebrar el dia 27 d'octubre de 2011, i Higgins fou proclamat guanyador (per davant de l'independent Seán Gallagher i de Martin McGuinness, del Sinn Féin i antic líder de l'IRA Provisional) al cap de dos dies. Prengué possessió del càrrec el dia 11 de novembre de 2011.
Durant la presidència de Higgins es van produir diversos actes que evidencien un cert acostament, si més no diplomàtic, entre la República d'Irlanda i el Regne Unit. El més destacat, sens dubte, és la visita que va fer el president d'Irlanda a la reina d'Anglaterra Elisabet II, la primera vegada que un cap de l'estat irlandès anava al Regne Unit, des que el país va assolir la independència, als anys 20 del segle xx. Més enllà del discurs que Higgins va dirigir als representants de les cambres britàniques, també va ser molt simbòlica la presència de Martin McGuinness en el banquet oficial que la reina va oferir a Higgins, al castell de Windsor. McGuiness hi assistia com a vicepresident del govern autònom d'Irlanda del Nord, però el republicà havia estat membre del comandament de l'Exèrcit Republicà Irlandès, un fet carregat de simbolisme.
El 15 de setembre de 2021, Higgins va rebutjar una invitació per assistir a un servei de l'església amb la reina Elisabet II de Gran Bretanya a l'octubre per commemorar el centenari d'Irlanda del Nord. Dos dies després, el 17 de setembre, el president va defensar la seva decisió de no assistir al servei i va decidir que seria "inadequat assistir-hi". Fet que s'ha interpretat de forma unànime com una oposició a normalitzar la partició d'Irlanda.

## Referències

* ↑ Aranda, Quim. «La història no s'atura». El Punt Avui.cat, 09-04-2014. [Consulta: 19 abril 2014].
* ↑ «President: Title of NI event is not 'neutral statement'» (en anglès). RTE, 17-09-2021.
# Bolaño

«Bolaño» té aquests significats:
Biografies:
* Jorge Bolaño (1977–), futbolista internacional colombià
* Roberto Bolaño (1953–2003), novel·lista i poeta xilè
* Roberto Vidal Bolaño (1950–2002), autor, actor i director teatral gallec

## Vegeu també

* Bolano
* Bolaños
# Taqlid

El taqlid —àrab: تَقْليد, taqlīd, ‘imitació’, ‘tradició’— és, en la terminologia legal islàmica, la pràctica de seguir les decisions d'una autoritat religiosa sense necessàriament verificar-ne la raó o la base alcorànica. En la teologia islàmica, i segons l'islam ortodox, és acceptable imitar una autoritat religiosa clarament destacada (com ara un ulema) pel que fa a detalls de les lleis religioses (xaria), així com a qüestions d'afers de veneració i personals; en canvi no és acceptable el fet de seguir o imitar les opinions d'erudits pel que fa a temes fonamentals de creença, com sobre l'existència de Déu.
Els xiïtes, en canvi, creuen que després de la gran ocultació (al-Ghaybatu al-Kubra) de l'any 941, els seus practicants "estan obligats a observar el taqlid en els seus afers religiosos."
Sovint, aquesta noció es fa servir per a referir-se a l'adherència a una de les quatre escoles clàssiques (màdhhab) de jurisprudència (fiqh).
# Constantí II, príncep d'Armènia

Constantí II o Gosdantin II (armeni: Կոստանդին Բ) fou príncep del Regne Armeni de Cilícia, de la dinastia rubènida, que va succeir al seu pare Toros I el 1129. Aprofitant que era menor d'edat el seu oncle, Levond o Lleó I d'Armènia Menor el va enverinar i va assolir el tron. El jove príncep fou enterrat a Trazarg.
| Precedit per: Toros I | Regne Armeni de Cilícia 1129 | Succeït per: Lleó I |

## Nota

* ↑ també apareix a les cròniques franques com a Livon
# Michael Creed

Michael "Mike" Creed (Twin Falls, 8 de gener de 1981) va ser un ciclista estatunidenc, professional del 2000 al 2013. Va combinar la carretera amb la pista. Un cop retirat passà a la direcció esportiva.

## Palmarès en carretera

* 2001
** Vencedor d'una etapa de la Ronda de l'Isard d'Arieja
* 2003
** Campió dels Estats Units sub-23 en contrarellotge
** Vencedor d'una etapa al Sea Otter Classic
* 2004
** 1r al Cascade Cycling Classic i vencedor d'una etapa
* 2012
** Vencedor d'una etapa al Tobago Cycling Classic

## Palmarès en pista

* 2006
** Campió dels Estats Units en puntuació
** Campió dels Estats Units en persecució per equips (amb William Frischkorn, Michael Friedman i Charles Bradley Huff)
* 2007
** Campió dels Estats Units en persecució per equips (amb Colby Pearce, Michael Friedman i Charles Bradley Huff)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Saint-Laurent-d'Andenay

Saint-Laurent-d'Andenay és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 1.069 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | René Morey | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 1.298 | 1.324 | 1.185 | 973 | 950 | 986 | 1.069 |
| A partir de 1990: Població sense dobles comptes |||||||
# Bohtan

* Per a altres significats, vegeu «Bohtan Su».
Bohtan també Buhtan, Bokhti, era un principat kurd medieval en l'Imperi Otomà centrat en la ciutat de Jazirah ibn 'Omar (moderna Cizre també coneguda com a Cizîra Botan (Jazira Botan) al sud-est d'Anatòlia. Els Bohtanis eren una branca antiga i prominent dels kurds que es creien descendents de Khàlid ibn al-Walid. El yazidisme va esdevenir la religió oficial de Jazira al segle xiv.

## Referències

* ↑ Nelida Fuccaro, The other Kurds: Yazidis in colonial Iraq, 256 pp., Palgrave Macmillan, 1999. (see p.10)

## Enllaços externs

* Enciclopèdia Islàmica (en persa)
# Radzovce

Radzovce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1246.

## Viles agermanades

* Varsány, Hongria
# Llista de noms jeroglífics dels déus egipcis

Llista dels noms, en jeroglífics, de les principals deïtats egípcies: Es donen els noms egipcis, i grecs entre parèntesis, dels principals déus, ordenats pel seu nom en grec, quan és conegut.

## A

* Amen (Amon)
* Anpu (Anubis)
* Anuket (Anukis)
* Apedemak
* Hepu (Apis)
* Apep (Apofis)
* Iten (Aton)
* Itemu (Atum)

## B

* Bastet (Bastis)
* Bennu (Fènix)
* Bes

## H

* Hep (Hapy)
* Hut-Hor (Hathor)
* Heqat
* Heqet
* Hor (Horus)

## I

* Imhotep (Imutes)
* Aset (Isis)

## J

* Khepri
* Jnum (Jnoumis)
* Jonsu

## M

* Maat
* Menu (Min)
* Montu (Month)
* Mut

## N

* Nebet-Het (Neftis)
* Net (Neith)
* Nekhbet
* Nun (Nun)
* Nut (Nut)

## O

* Upuaut (Ofois)
* Usir (Osiris)

## S

* Sekhmet (Sacmis)
* Satet (Satis)
* Serket (Selkis)
* Seshat
* Suti (Seth)
* Shu
* Sokar (Sokaris)
* Sopdet (Sotis)
* Sobek (Sucos)

## T

* Tayet (Tait)
* Tefnut (Tfenis)
* Dyehuty (Thot)
* Taueret (Tueris)

## U

* Iaret (Uræus)
* Uadyet (Uto)
* Usert

## Enllaços externs

* Rosa Thode, El panteó egipci, a egiptologia.org (castellà)
* Elisa Castel: Gran Diccionari de Mitologia Egípcia, a egiptologia.com Arxivat 2016-07-11 a Wayback Machine. (castellà)
# Fortificació de Casavells

La fortificació de Casavells és un monument protegit com a bé cultural d'interès nacional a Casavells (Baix Empordà). No hi ha notícies de l'existència d'un castell medieval a Casavells. Cal suposar que el mur descrit pertanyia a una sala o casa forta. Potser a un casal fortificat com el que hi devia haver a l'actual Mas Carbó, als afores del mateix poble, vers el NE, en el qual fins fa pocs anys eren visibles murs d'una ferrenya torre medieval espitllerada, els quals han estat després coberts d'arrebossat.
Edifici militar. Restes d'un edifici fortificat. Mur situat a l'entrada NW del poble, enfront i a poca distància de la gran masia de Can Saló. El fragment de mur que resta dempeus té uns 12 metres de llargada i es manté en uns 2 m d'alçada, hi ha dues sageteres i sota el seu nivell una resta d'encaixos, segurament d'un embigat en la cara interna, que dona a l'actual via pública. El parament és de còdols i pedres només desbastades amb certa tendència a afilerar-se, material lligat amb ferm morter.

## Referències

* «Fortificació de Casavells». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 abril 2012].
# En el hoyo

En el hoyo és un documental del 2006 del cineasta Juan Carlos Rulfo. Produït per Eugenia Montiel Pagés, En el Hoyo és un documental sobre la construcció del segon pis a l'Anillo Periférico del Districte Federal. Compte les històries dels treballadors, les persones que viuen al voltant de la construcció i aquells que transiten per l'obra.

## Sinopsi

Una llegenda mexicana diu que el diable demana ànimes perquè els ponts que es construeixen no caiguin. Aquest documental segueix la història d'alguns obrers mexicans que treballen al segon pis del Puente Periférico del DF, mostrant la seva vida quotidiana, els seus somnis i la seva dignitat.

## Premis i nominacions

* Festival Internacional de Varsòvia 2006 - Nominació a Millor Documental - Juan Carlos Rulfo
* Festival de Cinema de Sundance 2006 - Gran Premi del Jurat pel Millor Documental de Cinema del Món - Juan Carlos Rulfo
* Festival de Cinema de Miami 2006 - Gran Premi del Jurat pel Millor Documental - Juan Carlos Rulfo
* Festival de Cinema Llatinoamericà de Lima 2006 - Segon premi a Millor Documental - Juan Carlos Rulfo
* Festival Internacional de Cinema de Karlovy Vary 2006 - Premi a Millor Documental de més de 30 minuts, empatat amb Life in Loops (A Megacities RMX) - Juan Carlos Rulfo
* XXI Festival de Cinema a Guadalajara 2006 - Premi Mayahuel al Millor Documental Iberoamericà i Premi JVC - Juan Carlos Rulfo
* 8 Festival de Cinema Independent de Buenos Aires, l'Argentina 2006 - Premi a Millor Pel·lícula - Juan Carlos Rulfo
* XLIX edició dels Premis Ariel
* Premi a Millor Llargmetratge Documental - Juan Carlos Rulfo
* Premi a Millor So - Natalia Bruschtein, Maurício Santos, Jesús Sánchez Padilla, Jaime Baksht, Samuel Larson
* Premi a Millor Edició - Valentina Leduc Navarro
* Nominación a Millor Música Composta per a Cinema - Leonardo Heiblum
* Premis de l'Associació de Crítics de Cinema de l'Argentina 2008 - Millor Pel·lícula Iberoamericana - Juan Carlos Rulfo

## Referències

* ↑ Centro de Documentación de la Cineteca Nacional, pàg. Exp A-05128.
* ↑ «Warsaw International Film Festival». IMDB. [Consulta: 15 febrer 2015].
* ↑ «2006 Sundance Film Festival». Sundance. [Consulta: 15 febrer 2015].
* ↑ «MIFF 2006 AWARD WINNERS». Miami International Film Festival. Arxivat de l'original el 15 de febrer de 2015. [Consulta: 15 febrer 2015].
* ↑ 'El laberinto del fauno' acapara los Premios Ariel con nueve estatuillas, La Vanguardia, 21 de març de 2007
* ↑ 'El Laberinto del fauno' acapara los premios Ariel del cine mexicano, El País, 21 de març de 2007

## Enllaços externs

* En el hoyo a YouTube
# Bohr (cràter)

Bohr és un cràter d'impacte que es troba prop de l'extremitat occidental de la Lluna, a la zona afectada per la libració. S'insereix en el bord sud-oest d'una formació més gran, el cràter erosionat Vasco da Gama, i al sud-est del cràter Einstein.
La seva vora està desgastada i erosionada, amb un parell de petits cràters en forma de bol incrustats en el seu perímetre occidental. La vora al nord-est ha estat apuntalado pel cràter adjacent Vasco da Gama, però la resta de l'anell presenta formes irregulars i accidentades. Al sud-oest de Bohr se situa el Vallis Bohr, una vall d'orientació nord-sud. Aquesta llarga esquerda probablement està associada amb la formació de la Mare Orientale situat més al sud.

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Bohr (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 28 novembre 2018].
* «LROC :: QuickMap - Targeting Mapa LROC» (en anglès). [Consulta: 28 novembre 2018].
# Julián Palacios San Millán

Julián Palacios San Millán (Madrid, 7 de desembre de 1970) és un exfutbolista madrileny, que ocupava la posició de defensa lateral esquerrà.

## Trajectòria esportiva

Va començar a destacar al Rayo Vallecano, amb qui debuta en primera divisió a la campanya 93/94. Palacios va estar diversos anys alternant les dues màximes categories amb l'onze vallecà, però només va ser titular la temporada 95/96, en la qual va jugar 29 partits. La temporada 1996-97 va estar tot l'any en blanc per causa d'una lesió de tíbia i peroné causada en un partit amistós contral el Real Jaén en la pretemporada.
Al mercat d'hivern de la temporada 97/98 deixa el Rayo i marxa al CD Numancia, amb qui és titular i peça clau per a l'ascens dels castellans el 1999. Però, no té lloc al club de Sòria i marxa al CP Mérida, que descendeix a la Segona B. Palacios acompanya als extremenys a la categoria de bronze.
Després d'una aventura a la Lliga portuguesa amb el SC Campomairense, va fitxar pel CE Castelló la temporada 2001/02. Aquell any el club de La Plana va contractar diversos jugadors amb experiència a la primera divisió per tal d'abandonar definitivament la Segona B. Si el rendiment en general va ser calamitós, Palacios va ser de les poques excepcions, juntament amb Salillas. El defensa madrileny va ser titular a la banda esquerra del Castelló al llarg de dues temporades més, disputant dues promocions d'ascens amb resultat advers.
Posteriorment va passar a l'Hèrcules CF l'estiu de 2004. Amb els alacantins aconsegueix pujar a Segona en la seva primera temporada. De nou a la categoria d'argent, Palacios hi disputa 16 partits de la temporada 05/06. Posteriorment, fitxaria pel CE Mataró.

## Enllaços externs

* Fitxa de Palacios a bdfutbol
# Ten Foot Pole

Ten Foot Pole (abans Scared Straight) és un grup de hardcore melòdic estatunidenc.

## Història

Ten Foot Pole es va fundar l'any 1983 a Simi Valley amb el nom de Scared Straight. A principis de la dècada del 1990, després de publicar You Drink, You Drive, You Die (1988), Scared Straight va canviar el seu nom a Ten Foot Pole. Un dels motius del canvi de nom va ser per a distanciar-se de la reputació de straight edge del grup que es s'associava amb el nom de Scared Straight. Teen Foot Pole va publicar dos àlbums amb l'antiga formació: Swill i Rev. Després de Rev i un EP compartit amb Satanic Surfers, el cantant Scott Radinsky es va veure obligat a deixar el grup a causa dels seus compromisos amb el beisbol professional i el desig de Ten Foot Pole de girar a temps complet. A partir d'aleshores Dennis Jagard es va fer càrrec de la veu principal, que és també un enginyer de so que ha mesclat per a artistes com Prince, Beck, AFI i Jimmy Eat World.
Els següents àlbums, Unleashed i Insider, van aconseguir una nova base de seguidors, però van perdre alguns fans antics que preferien la veu de Scott. Això va incloure els responsables d'Epitaph Records, i el següent àlbum, Bad Mother Trucker, va ser publicat per Victory Records, seguit de Subliminable Messages a Go-Kart Records. Després de més d'una dècada sense material d'estudi, Ten Foot Pole va publicar l'àlbum Setlist el 2017, que incloïa principalment re-enregistraments de cançons anteriors, així com un nou àlbum d'estudi el 2019 titulat Escalating Quickly.

## Discografia
### Com a Scared Straight

* Born to be Wild 7", Mystic Records, 1985
* You Drink, You Drive, You Die LP, Mystic Records, 1988

### Com a Teen Foot Pole

* (1993) Swill
* (1994) Rev
* (1995) Ten Foot Pole & Satanic Surfers (EP)
* (1997) Unleashed
* (1998) Insider
* (2002) Bad Mother Trucker
* (2004) Subliminable Messages
* (2017) Setlist
* (2019) Escalating Quickly
* (2022) Winning

## Referències

* ↑ «Punk Pals: Simi Valley's Scared Straight band features a vocalist who is a relief pitcher for the Chicago White Sox.». Los Angeles Times, 07-01-1993.
* ↑ Jones, Casey; McWayne, Sean Constructive Destruction, 1, 1984.
* ↑ Luna, Joan S. «Supervivientes natos» (en castellà). Mondo Sonoro, 06-09-1999. [Consulta: 5 abril 2024].
* ↑ «PULLEY - 'The Golden Life'» (en castellà). Rockzone, 12-05-2022. [Consulta: 5 abril 2024].
* ↑ «Interview: Dennis Jagard (Ten Foot Pole) talks touring, taking over vocal duties and working with Prince» (en anglès americà), 24-09-2012. [Consulta: 5 abril 2024].
* ↑ «Phinius Gage - Fuck - Ten Foot Pole are back! Played with...». Facebook.com, 19-06-2014. Arxivat de l'original el 2023-09-29. [Consulta: 19 març 2020].
* ↑ White, Adam. «Ten Foot Pole return from hiatus for Belgium's Riorock». Punknews.org, January 12, 2009. [Consulta: October 2, 2022].
* ↑ «Ten Foot Pole - Setlist» (en anglès). Punknews.org, 23-05-2017. [Consulta: 5 abril 2024].
* ↑ «TEN FOOT POLE to release first new album in 15 years! - IDIOTEQ.com» (en anglès americà), 09-04-2019. [Consulta: 5 abril 2024].
* ↑ «Ten Foot Pole - Winning» (en castellà), 19-10-2022. [Consulta: 5 abril 2024].
# Columba

«Columba» té aquests significats:
* Columba (llatí) o constel·lació de la Coloma (català)
* Columba (gènere), gènere d'ocells columbiformes de la família Columbidae
* Sant Columba (521-597), monjo, abat i missioner irlandès a Escòcia
* Columba (llatí) o Columbà, (540 - 615), monjo irlandès missioner a terres d'Europa i fundador de monestirs a Anglaterra, França i Itàlia
* Columba de Rieti (1467 - 1501), monja dominica, mística i beata catòlica
* Espai Columba, equipament museístic al nucli de Santa Coloma (Principat d'Andorra)
# Mezén (riu)

El Mezén és un riu que recorre la República de Komi i l'óblast d'Arkhànguelsk, a Rússia.

## Geografia

De 966 km de recorregut, neix a la serralada de Timan (a la República de Komi, a l'oest dels Urals) i flueix cap al nord-oest fins a desembocar a la Badia de Mezén, al mar Blanc. Té un cabal mitjà de 886 m³/s i la seva conca ocupa 78.760 km².
El riu es manté gelat de finals d'octubre o principis de novembre fins a finals d'abril o principis de maig. El Mezén és navegable en els seus últims 200 km, a partir de la confluència amb el Vashka. A la primavera és navegable al llarg de 681 km (fins a Makar-Ib) gràcies als fins a 9500 m³/s de cabal durant aquesta estació.

### Afluents

Els seus principals afluents són:

#### Per la dreta

* Mezenskaya Pishma (Мезенская Пижма), de 238 km de longitud, 3830 km² de conca i 41,9 m³/s de cabal.
* Suda (Суда);
* Peza (Пеза), de 365 km de longitud, 15.100 km² de conca i 122 m³/s de cabal.

#### Per l'esquerra

* Vashka (Вашка), de 605 km de longitud, 21.000 km² de conca i 184 m³/s de cabal.
* Pyssa (Пысса), de 164 km de longitud i 1.160 km² de conca.
* Irva (Ирва), de 174 km de longitud i 2.260 km² de conca.
* Bolshaya Loptjuga (Большая Лоптюга), de 160 km de longitud i 2.030 km² de conca.
* Us, de 102 km de longitud i 917 km² de conca.
# En el nom del rei

En el nom del rei (In the Name of the King: A Dungeon Siege Tale en anglès) és una pel·lícula de 2007 basada en el videojoc Dungeon Siege. Ha estat doblada al català.

## Argument

Un home anomenat El Granger (Jason Statham) ha d'enfrontar-se al seu destí i derrotar en Galian (Ray Liotta) que ha segrestat la seva dona i assassinat el seu fill.

## Repartiment

* Jason Statham
* Burt Reynolds
* Ray Liotta
* Leelee Sobieski
* Claire Forlani
* Matthew Lillard
* John Rhys-Davies
* Will Sanderson
* Ron Perlman
* Brian J. White
* Kristanna Loken

## Referències

* ↑ «In the Name of the King: A Dungeon Siege Tale». DVD Talk. Arxivat de l'original el 2 gener 2013.
* ↑ «In the Name of the King: A Dungeon Siege Tale». The-Numbers. [Consulta: 28 maig 2022].
* ↑ «En el nom del rei». Goita què fan, ara!. [Consulta: 1r juny 2023].

## Enllaços externs

* En el nom del rei a Goita què fan, ara!
# Bola (beguda)

La bola és una beguda que es preparava al segle xix a Sabadell. Es barrejava cervesa i gasosa en un bol o una sopera i s'hi afegia un bolado de sucre regat amb rom. Quan la bola de sucre cremava i es desfeia la beguda estava a punt. Es va recuperar el 1998 gràcies a la tasca de l'Esbart Sabadell Dansaire. Es pren per la festa major de la ciutat en el transcurs del ball de la bola.

## Referències

* ↑ «Bola (beguda)». Gran Enciclopèdia Catalana. Barcelona: Grup Enciclopèdia Catalana.
* ↑ Articles a sabadell.cat
* ↑ Ball de la bola, Esbart Sabadell Dansaire
* ↑ «Festa major. Ball de la bola». festes-org. [Consulta: 21 gener 2022].
Viccionari